stanford-oval/wikipedia huggingface dataset:
Gorongosan kansallispuisto

| --- | --- |
Sijainti:  Sofala Mosambik
Pinta-ala:  4 000,0 km2 
| --- | --- |
Tyyppi:  Kansallispuisto 
Perustettu:  23. heinäkuuta 1960 
muokkaa - muokkaa wikitekstiä - muokkaa Wikidataa
Tie Gorongosassa
Urema-järvi kuivalla kaudella
Gorongosan kansallispuisto on kansallispuisto Mosambikin keskiosassa, Itä-Afrikan Itä-Afrikan hautavajoaman eteläpäässä. Puiston pinta-ala on  3 770 neliökilometriä, ja se on osa Sofalan maakuntaa.
Ensimmäiset ponnistukset alueen suojelemiseksi tehtiin jo 1920-luvulla, jolloin Mozambique Company rajoitti alueen käyttöä muiden kuin komppanian johdon ja vieraiden metsästysalueena. Virallinen kansallispuisto siitä tuli vuonna 1960.
Gorongosan alueesta noin kaksi kolmasosaa on savannia, 14 % metsää ja loput ruohikkoa, josta noin viidennes on tulvavesien alla lähes koko vuoden.
Puistossa oli ennen Mosambikin sisällissotaa noin 2 200 norsua, sisällissodan jälkeen vuonna 1994 niitä löydettiin enää sata. Vuoteen 2008 mennessä määrä oli noussut jo kolmeensataan. Puistoon istutetaan myös naapurimaista tuotuja yksilöitä.
Osassa kansallispuistoa viljellään muun muassa kahvipensasta yhdessä muiden satokasvien kuten banaanin, ananaksen ja piri piri -chilipaprikan kanssa. Hanketta seuraavan pienkahviyhtiön mukaan kansallispuistossa toteutetun Carr-säätiön koeviljelyn tarkoituksena on tutkia, voiko kahvipensaita yhdessä muiden kasvien kanssa käyttää metsittymisen (metsän ennallistamisen) keinona samalla tuottaen tuloja hankkeeseen investoineille sadoille paikallisille maanviljelijöille niin, ettei heillä olisi tarvetta hakata ja polttaa metsää perinteisellä tavalla maanviljelyä varten.
Grady Booch

| Grady Booch |
| --- | --- |

Henkilötiedot
Syntynyt: 27. helmikuuta 1955 ja 1955 
Grady Booch on yhdysvaltalainen tietojenkäsittelytieteilijä, joka on tullut tunnetuksi muun muassa UML-mallinnuksesta. Booch on työskennellyt Rational Softwarella sen perustamisesta lähtien ja IBM:llä yrityksen kaupan jälkeen.
Boochilla on tutkinnot Yhdysvaltain ilmavoimien akatemiasta ja Kalifornian yliopistosta.
Booch on saanut tunnustuksena Lovelace-mitalin. Booch on myös ACM Fellow, IEEE Fellow ja IBM Fellow.
Esimerkki Booch-notaatiosta.
Teokset

Booch on kirjoittanut kuusi menestynyttä kirjaa, joihin kuuluvat UML Users Guide ja Object-Oriented Analysis and Design with Applications.
Grady Booch: Software Engineering with Ada.  Benjamin-Cummings Publishing Company, 1987.  ISBN 9780805306040.
Grady Booch: Object solutions : Managing the Object-Oriented Project.  Addison-Wesley Pub. Co., 1995.  ISBN 0-8053-0594-7.
Ivar Jacobson & Grady Booch & James Rumbaugh: The Unified Software Development Process.  Prentice Hall, 1999.  ISBN 978-0-201-57169-1.
Grady Booch & James Rumbaugh & Ivar Jacobson: The Unified Modeling Language Reference Manual.  Prentice Hall, 2000.  ISBN 9780130870148.
James Rumbaugh & Ivar Jacobson & Grady Booch: The Unified Modeling Language Reference Manual.  (2nd edition)  Addison-Wesley Professional, 2005.  ISBN 978-0-321-24562-5.
James Rumbaugh & Ivar Jacobson & Grady Booch: The Complete UML Training Course.  Prentice Hall, 2000.  ISBN 0-13-087014-5.  (englanti)
Grady Booch & James Rumbaugh & Ivar Jacobson: The Unified Modeling Language User Guide.  (2nd edition)  Addison-Wesley Professional, 2005.  ISBN 9780321267979.
Grady Booch & Robert A. Maksimchuk & Michael W. Engle et. al.: Object-Oriented Analysis and Design with Applications.  (3rd edition)  Addison-Wesley, 2007.  ISBN 0-201-89551-X.
Marenki

Marenkimuffineja
Marenkia
Marenki (ransk. meringue) on Ranskasta lähtöisin oleva kuiva ja makea leivonnainen tai kuorrutus.
Marenki on sokerin ja kananmunan valkuaisen tai vegaanisena sokerin ja aquafaban sekoitus, joka vatkataan vaahdoksi ja kuivatetaan tai kypsennetään.
Marenkia on kolmea eri tyyppiä: ranskalainen, sveitsiläinen ja italialainen. Ranskalaisessa marengissa valkuainen ja sokeri vispataan vaahdoksi ja lopputulos paistetaan uunissa. Sveitsiläinen marenki kypsennetään vatkattaessa vesihauteen päällä. Italialaisessa marengissa vaahdoksi vatkattuihin valkuaisiin lisätään kuumaa sokerisiirappia samalla jatkaen vatkaamista. Sveitsiläisiä ja italialaisia marenkeja ei tarvitse kypsentää, sillä valkuainen kypsyy jo valmistuksen aikana.
Marenki pysyy kasassa sokerin ja valkuaisessa olevan proteiinin johdosta edellyttäen, että valkuaiset vatkataan kovaksi vaahdoksi. Marenki kovettuu uunissa kypsennettäessä. Marengista tehdään yleensä pieniä ruusukkeita pursottamalla sitä ennen kypsentämistä. Marenkia käytetään leivonnaisissa, kuten pavlovassa ja brita-kakussa.
Aiheesta muualla

Kuvia tai muita tiedostoja aiheesta Marenki Wikimedia Commonsissa
Madison Keys

| Madison Keys |
| --- | --- |

Henkilötiedot
Syntynyt: 17. helmikuuta 1995 (ikä 29)
Kansalaisuus:   Yhdysvallat
Tennispelaaja
Pituus:  178 cm
Paino:  66 kg
Kätisyys:  oikea
Ammattilaisena:  2009–
Palkintorahat:  18 832 922 USD
Kaksinpeli
Paras sijoitus:  7. (10.10.2016)
Turnausvoittoja:  3
Voitot/tappiot:  384–218
Grand Slam -turnauksissa
Australian avoimet:  välierät (2015)
Ranskan avoimet:  välierät (2018)
Wimbledon:  puolivälierät (2015)
Yhdysvaltain avoimet:  loppuottelu (2017)
Nelinpeli
Paras sijoitus:  115. (22.9.2014)
Voitot/tappiot:  28–38
Aiheesta muualla
ITF
WTA
Madison Keys (s. 17. helmikuuta 1995 Rock Island, Illinois, Yhdysvallat) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla seitsemän lokakuussa 2016. Hän on voittanut urallaan kolme WTA-turnausta kaksinpelissä.
Grand Slam -turnauksissa Keys on päässyt parhaimmillaan loppuotteluun Yhdysvaltain avoimissa 2017. Välieriin hän pääsi Australian avoimissa 2015 ja Ranskan avoimissa 2018. Ensimmäisen WTA-turnausvoittonsa Keys saavutti kesäkuussa 2014 voitettuaan Eastbournen turnauksen loppuottelussa Angelique Kerberin.
Aiheesta muualla

Madison Keysin kotisivut (Arkistoitu – Internet Archive)
Madison Keys WTA:n sivuilla (englanniksi)
Madison Keys ITF:n sivuilla (englanniksi)
Madisonin piirikunta (Louisiana)

Madisonin piirikunta (engl. Madison Parish, ransk. Paroisse de Madison) on Yhdysvaltojen Louisianan osavaltiossa sijaitseva piirikunta. Sen väkiluku oli 11 161 vuonna 2018. Piirikunnan hallintokeskus on Tallulahin kaupunki. Piirikunta on perustettu vuonna 1838.
Aiheesta muualla

Kuvia tai muita tiedostoja aiheesta Madisonin piirikunta (Louisiana) Wikimedia Commonsissa
Kiss Alive/35 World Tour

| KISS Alive 35/World Tour> Kiss |
| --- | --- |
 Alive/35 -kiertueen julisteet. Saksaa varten yhtyeen nimi piti kirjoittaa eri tavalla.
Esitykset:  54, joista yksi peruuntui
KISS Alive 35/World Tour on Kiss-yhtyeen 28.kiertue. Kiertue on yhtyeen läpimurtolevyn, Alive!n juhlakiertue. Kiertueella soitettiin levy alusta loppuun, ja se oli show’n virallinen runko. Kiertueen aikana yhtyeellä oli yllään Destroyer-kiertueen aikaisista puvuista modifioidut esiintymisasut, jollaisia yhtye käytti myös Psycho Circus- ja Farewell Tour -kiertueilla 1998-2002. Yhtye konsertoi kiertueella myös ensimmäistä kertaa Euroopassa sitten vuosien 1998-1999 välisen Psycho Circus-kiertueen, ja esiintyi myös kahdesti Helsingin Hartwall Areenalla. Kiertueella yhtyeen kokoonpanoon kuuluivat Paul Stanley (rytmikitara/laulu), Gene Simmons (bassokitara/laulu), Tommy Thayer (soolokitara/laulu) ja Eric Singer (rummut/laulu). Kiertue alkoi Melbourne Grand Pix Circuit-tapahtumasta Australiassa, jossa yhtye tapasi myös F1-maailmanmestari Kimi Räikkösen.
Settilista > Australia/Uusi-Seelanti

"Deuce"
"Shout It Out Loud"
"C'mon And Love Me"
"Lick It Up"
"I Love It Loud"
"Calling Dr. Love"
"Tommy Thayerin kitarasoolo"
"Shock Me"
"Let Me Go, Rock n' Roll"
"Firehouse & Gene Simmonsin tulennielentä"
"100,000 Years"
"Eric Singerin rumpusoolo"
"Gene Simmonsin bassosoolo, verensylkeminen"
"God of Thunder"
"Black Diamond"
"Love Gun"
"Detroit Rock City"
"Shandi" (Paul Stanleyn yksin esittämänä)
"I Was Made For Lovin' You"
"Rock And Roll All Nite"
Settilista > Eurooppa/Etelä-Amerikka

"The Who - Won't Let Fooled Again" (Intro)
"Deuce"
"Strutter"
"Got to Choose"
"Hotter Than Hell & Gene Simmonsin tulennielentä"
"Nothin' To Lose"
"C'mon And Love Me"
"Parasite"
"She"
"Tommy Thayerin kitarasoolo"
"100,000 Years"
"Eric Singerin rumpusoolo"
"Cold Gin"
"Let Me Go, Rock N' Roll"
"Black Diamond"
"Rock And Roll All Nite"
Settilista > Encoret

"Shout It Out Loud
"Lick It Up"
"Gene Simmonsin bassosoolo"
"I Love It Loud"
"I Was Made For Lovin' You"
"Love Gun"
"Detroit Rock City"
"God Gave Rock N' Roll To You II" (alkoi soida konsertin loputtua)
Settilista > Pohjois-Amerikka

"The Who - Won't Let Fooled Again" (Intro)
"Deuce"
"Strutter"
"Got to Choose"
"Hotter Than Hell"
"Nothin' To Lose"
"C'mon And Love Me"
"Parasite"
"She"
"Tommy Thayerin kitarasoolo"
"Watchin' You"
"100,000 Years"
"Eric Singerin rumpusoolo"
"Cold Gin"
"Let Me Go, Rock N' Roll"
"Led Zeppelin - Stairway To Heaven" (Intro)
"Black Diamond"
"Forever"
"Rock And Roll All Nite"
Settilista > Encoret

"Shout It Out Loud"
"Lick It Up"
"Gene Simmonsin bassosoolo"
"I Love It Loud"
"I Was Made For Lovin' You"
"Love Gun"
"Detroit Rock City"
"God Gave Rock N' Roll To You II"
Kokoonpano

Paul Stanley - rytmikitara, laulu
Gene Simmons - bassokitara, laulu
Tommy Thayer - soolokitara, laulu
Eric Singer - rummut, laulu
Kiss Alive/35-kiertueella Helsingin Hartwall Areenalla 2008.
Kissin johtajahahmot Gene Simmons ja Paul Stanley Tukholmassa 2008
Kauppala

Kauppala (ruots. köping) on eräs aikaisempaan kunnallishallintoon kuulunut käsite Suomessa ja Ruotsissa. Suomessa kauppala oli maalaiskuntaan kuulunut epäitsenäinen kauppala tai kaupunkimainen kunta, jolla ei ollut kaikkia vanhojen kaupunkien eikä edes kaikkia vuoden 1959 lakiuudistuksen jälkeen perustettujen uusien kaupunkien oikeuksia ja velvollisuuksia. Ruotsissa tämä kuntamuoto lakkautettiin vuonna 1971, Suomessa 1977. Ruotsissa kuntamuotojen erityisnimitykset jäivät vuonna 1971 pois käytöstä, Suomessa nimitys kaupunki säilyi ja kaikista kauppaloista tuli vuoden 1977 alusta kaupunkeja, paitsi Karhulasta, joka yhdistettiin Kotkaan.
Kauppalat Suomessa > Kauppaloiden muuttaminen kaupungeiksi ja kauppalakäsitteen lakkauttaminen

Kaksi Suomen kauppalaa – Iisalmi ja Lahti – muutettiin kaupungeiksi jo autonomian aikana, mutta viimeksi mainitun 1905 kaupungiksi muututtua ei yhtään Suomen kauppalaa vuoteen 1959 mennessä muutettu kaupungiksi kuten ei muutenkaan Suomen kaupunkien määrä tuona aikana noussut, mikä johtui lähinnä kaupunkien rasituksista kuten velvollisuudesta maistraatin, raastuvanoikeuden ja kunnallisen poliisilaitoksen ylläpitoon. Lopulta vuonna 1959 säädettiin laki joka mahdollisti kauppalan muuttamisen kaupungiksi, jolle ei tullut kaikkia vanhempien kaupunkien velvoitteita. Näitä aiempaa kevyemmän kaupungin aseman (mm. maistraattia ei tarvinnut ylläpitää) saaneita kaupunkeja kutsuttiin epävirallisella nimityksellä uusi kaupunki. Ensimmäiset olivat Hyvinkää, Kouvola, Riihimäki, Rovaniemi, Salo ja Seinäjoki 1960 ja viimeiset Nurmes, Raisio ja Vantaa 1974. Niin sanotuiksi uusiksi kaupungeiksi vuoteen 1974 mennessä muutettiin yli puolet niistä Suomen kunnista, jotka mainitun lain säätämisen aikaan olivat olleet kauppaloita ja muutama niistäkin, jotka olivat muuttuneet maalaiskunnista kauppaloiksi vasta lain voimassaoloaikana.
Kunnallislain uudistuksen yhteydessä vuonna 1976 poistettiin kuntien jako maalaiskuntiin, kauppaloihin ja kaupunkeihin. Vuoden 1977 alussa siirryttiin lain johdosta käytäntöön, jossa on vain yksi kuntamuoto, kunta, vaikka osalla kunnista on nimityksenä kaupunki. Lain voimaan tullessa kauppalasta tuli kaupunki, ellei kauppalanvaltuusto ennen sitä päättänyt ja sisäasiainministeriölle ilmoittanut, että kauppala jää kunnaksi, joka ei ole kaupunki. Yhtään tällaista ilmoitusta ei tehty. Näin kaikista Suomen 22 kauppalasta tuli kaupunkeja, paitsi Karhulasta, joka liitettiin Kotkan kaupunkiin. Kunnilla, jotka vuonna 1976 olivat kaupunkeja tai kauppaloita, oli eräitä erityisvelvollisuuksia vielä 1990-luvulla.
Kauppalat Ruotsissa

Keskiajalla sana kauppala, ruotsiksi köping, tarkoitti kauppapaikkaa, mutta vasta 1600-luvulla sana sai oikeudellisen merkityksen. Kaupunkien elinkeinoelämän suojelemiseksi ja samalla maaseudun kaupankäynnin valvomiseksi kaupungit saivat oikeuden perustaa alakauppapaikkoja (lydköpingar).
Kauppalan perustaminen tapahtui hallitsijan päätöksellä. Hän antoi kaupungille erioikeuden eli privilegion pystyttää yhden tai useamman kauppapaikan. Niistä jotkut saattoivat olla käytössä vain osan vuotta. Vain erioikeuden saaneen kaupungin porvareilla oli oikeus pitää kauppalassa puotia tai käydä muuten kauppaa. Samoin kauppalan käsityöläisten täytyi kuulua kaupungin ammattikuntaan.
Ensimmäisenä tällaisen erioikeuden sai Kalmar vuonna 1620. Seuraava vaihe oli vapaakauppaloiden (fria köping) perustaminen. Ensimmäiset olivat Tampere vuonna 1779 ja Malmköping 1784. Niitä ei ollut sidottu mihinkään kaupunkiin, vaan ne olivat maaherran valvonnassa. Lakiuudistus vuonna 1862 mahdollisti sen, että kauppala voi muodostaa oman kunnan (köpingskommun). Kauppala voi halutessaan myös pysyä epäitsenäisenä ja osana jotakin kuntaa. Silloin sitä kutsuttiin epäitsenäiseksi kauppalaksi (municipalköping). Kauppaloiden määrä oli suurimmillaan vuosina 1959–1964, jolloin niitä oli 95. Kunnallisuudistus vuonna 1971 lakkautti lopullisesti tämän kuntamuodon Ruotsissa.
Monien Ruotsin taajamien/entisten kaupunkien nimissä on sana köping, vaikka ne on perustettu kaupungeiksi, eivätkä ne ole koskaan olleet kauppaloita. Tällaisia kaupunkeja ovat Enköping, Falköping, Jönköping, Köping, Lidköping, Linköping, Norrköping, Nyköping ja Söderköping.
Korpien Kivekkäät

| Korpien Kivekkäät |
| --- | --- |

Kirjailija:  Kaarlo Erho
Genre:  sotaromaani
Kustantaja:  WSOY
Julkaistu:  1942
Löydä lisää kirjojaKirjallisuuden teemasivulta
Korpien kivekkäät on Kaarlo Erhon kirjoittama romaani.
Romaani kertoo jatkosodan aikaisen sissipäällikkö majuri Kalman retkistä. Hänen johtamaansa joukkoa kutsuttiin Kalman sisseiksi, joka oli koottuu vapaaehtoisista ja hyväkuntoisista miehistä. Kalman vastustajana on neuvostoliittolainen 18. Vologdalainen divisioona, komentajanaan kenraali Vladimir Petrovits, apunaan politrukki Ilja Konstantinovits.
Korpilompolo (järvi)

| Korpilompolo |
| --- | --- |
Valtiot:  Suomi
Paikkakunta:  Pello
Koordinaatit:  66°47′19″N, 24°48′29″E
Vesistöalue ja valuma-alueen tietoja
Laskujoki:  Korpijoki 
Järvinumero:  67.963.1.007
Mittaustietoja
Pinnankorkeus:  115,7 m  
Rantaviiva:  3,038 km  
Pinta-ala:  42,974 ha  
Saaria:  ei saaria 
 fiKorpilompolo 
Korpilompolo  on Lapissa Pellossa Rattosjärven kylän lähellä sijaitseva järvi.
Maantietoa

Järven pinta-ala on 43 hehtaaria, se on 1,2 kilometriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,0 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Kavantojärven alueeseen (67.963) se kuuluu. Järven vedenpinnan korkeus on 115,7 metriä mpy.
Killer Love

| Killer Love Nicole Scherzinger |
| --- | --- | --- |

Studioalbumin tiedot
 Äänitetty : 2010–2011
 Julkaistu: kevät 2011
 Tuottaja(t): Akon, Danja, Dr. Dre, Sean Garrett, Macy Gray, Gary Lightbody, Maddscientist, Ne-Yo, The Neptunes, Polow da Don, Stargate, Shea Taylor, Timbaland, Kanye West, will.i.am
 Tyylilaji: R&B, pop
 Kesto: 55.10
 Levy-yhtiö: A&M, Interscope
Nicole Scherzingerin muut julkaisut
| Her Name Is Nicole 2007 | Killer Love 2011 | Big Fat Lie 2014 |
Killer Love on The Pussycat Dolls -yhtyeen laulajana ja Eden's Crush yhtyeen jäsenenä tunnetuksi tulleen Nicole Scherzingerin vuonna 2011 ilmestynyt ensimmäinen sooloalbumi. Ennen Killer Lovea Scherzinger työsti albumia nimeltä Her Name Is Nicole, mutta sitä ei koskaan julkaistu.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Poison | Nicole Scherzinger, RedOne, Bilal Hajji, BeatGeek, AJ Junior, Kinda Hamid | RedOne, BeatGeek, Jimmy Joker (co.) | 3.47 |  |  |  |  |  |
| 2. | Killer Love | Scherzinger, RedOne, Hajji, BeatGeek, Junior, Joker | RedOne, BeatGeek | 3.52 |  |  |  |  |  |
| 3. | Don't Hold Your Breath | Toby Gad, Josh Alexander, Billy Steinberg | Carl Falk, Steve Josefsson, Rami | 3.17 |  |  |  |  |  |
| 4. | Right There | James Scheffer, Ester Dean, Frank Romano, Daniel Morris | Jim Jonsin | 4.02 |  |  |  |  |  |
| 5. | You Will Be Loved | Timothy Thomas, Theron Thomas | Julian Swirsky | 4.16 |  |  |  |  |  |
| 6. | Wet | Mikkel Eriksen, Tor Hermansen, Sandy Wilhelm, Dean, Traci Hale | StarGate, Sandy Vee | 3.37 |  |  |  |  |  |
| 7. | Say Yes | RedOne, Joker, Jonas Saeed, Pontef Soderquift, Nailah Thourbourne, Nyanda Thourbourne, Tasha Thourbourne, Candace Thourbourne | RedOne, Jimmy Joker | 3.29 |  |  |  |  |  |
| 8. | Club Banger Nation | RedOne, Hajji, Hamid | RedOne | 4.06 |  |  |  |  |  |
| 9. | Power's Out (featuring Sting)  | Terius Nash, Thaddis Harrell, Christopher Stewart | The-Dream, C "Tricky" Stewart | 4.10 |  |  |  |  |  |
| 10. | Desperate | Scherzinger, RedOne, Hamid | RedOne | 3.27 |  |  |  |  |  |
| 11. | Everybody | Scherzinger, RedOne, Adil Khayat, Junior, Hajji, Joker, BeatGeek, Trina Harmon | RedOne, BeatGeek (co.), Jimmy Joker (co.) | 3.50 |  |  |  |  |  |
| 12. | Heartbeat (Rudi Wells' Open Heart Remix) (Enrique Iglesias featuring Nicole Scherzinger)  | Enrique Iglesias, Jamie Scott, Mark Taylor | Mark Taylor | 3.32 |  |  |  |  |  |
| 13. | Casualty | Matthew Samuals, A. England, L. Rodrigues, B. Ryan, Z. Epstein | Boi-1da, Maven Boys (add.) | 4.21 |  |  |  |  |  |
| 14. | AmenJena | Harmon, Scherzinger | Trina Harmon |  |  |  |  |  |  |
|  |  |  |  | 55.10 |  |  |  |  |  |
Arvostelut

4Music:
Allmusic:
The Independent: negatiivinen
Julkaistu

| Maa | Päivä | Muoto | Yhtiö |
| --- | --- | --- | --- |
| Irlanti | 18.3.2011 | CD, digital download | Universal Music |
| Ranska | 18.3.2011 | Digital download | Universal Music |
| Iso-Britannia | 21.3.2011 | CD, digital download | Polydor Records |
| Sveitsi | 25.3.2011 | CD, digital download | Universal Music |
| Saksa | 28.3.2011 | CD | Universal Music |
| Tanska | 11.4.2011 | CD | Universal Music |
| Brasilia | 24.4.2011 | CD | Polydor Records |
| Ranska | 25.4.2011 | CD | Universal Music |
Killer Movie

| Killer Movie |
| --- | --- |

Ohjaaja:  Jeff Fisher
Käsikirjoittaja:  Jeff Fisher
Tuottaja:   Jeff Fisher  Michael Sanchez  Cornelia Taylor  Russ Terlecki 
Säveltäjä:  Todd Haberman
Kuvaaja:  Dino Parks
Leikkaaja:   David Broberg  Paul Covington 
Pääosat:   Paul Wesley  Kaley Cuoco  Jason London  Al Santos  Cyia Batten  Leighton Meester 
Valmistustiedot
Valmistusmaa:  Yhdysvallat
Tuotantoyhtiö:   Death of Winter Productions  Wideye Films 
Levittäjä:  Netflix
Ensi-ilta:  24. huhtikuuta 2008
Kesto:  92 minuuttia
Alkuperäiskieli:  englanti
Budjetti:  2 000 000 dollaria
Tuotto:  14 324 342 dollaria
Aiheesta muualla
IMDb 
AllMovie
Infobox OKNimi-testi OK: 
Killer Movie on vuonna 2008 ensi-iltansa saanut yhdysvaltalainen kauhukomediaelokuva. Siinä parodioidaan naamioitua puukkotappajaa Scream- ja Scary Movie -elokuvien jalanjäljissä. Se osoittautui kaupalliseksi menestykseksi, vaikka arviot olivat pääosin vain kriittisiä.
Juoni

Killer Movie kertoo tositelevisio-ohjelman kuvauksista, jotka menevät karmealla tavalla pieleen, kun tekijät huomaavat jääneensä jumiin kaukaiseen pohjoiseen kaupunkiin, jossa on tappaja vapaalla jalalla. Murhaaja vainoaa ohjelman näyttelijöitä ja tekijöitä yksi kerrallaan. Kun menneisyyden epäilykset, petokset ja salaisuudet tulevat selittämättömästi mukaan peliin, sarjan kuvausten painajaiset tulevat liiankin todellisiksi ohjelman juontajalle ja näyttelijöille sekä eräälle Hollywood-tähdelle.
Näyttelijät

| 0 | 1 | 2 |
| --- | --- | --- |
|  Paul Wesley  | … |  Jake Tanner   |
|  Kaley Cuoco  | … |  Blanca Champion   |
|  Gloria Votsis  | … |  Clair   |
|  Jason London  | … |  Mike   |
|  Cyia Batten  | … |  Lee Tyson   |
|  Adriana DeMeo  | … |  Daphne   |
|  Al Santos  | … |  Luke   |
|  Nestor Carbonell  | … |  Seaton Brookstone   |
|  Torrey DeVitto  | … |  Phoebe Hilldale   |
|  Hal B. Klein  | … |  Greg   |
|  Maitland McConnell  | … |  Erin Gorman   |
|  Robert Buckley  | … |  Nik   |
|  Leighton Meester  | … |  Jaynie Hansen   |
|  Jackson Bond  | … |  Connor   |
|  J.C. Chasez  | … |  Ted Buckley   |
|  Jennifer Murphy  | … |  Mrs. Falls   |
Aiheesta muualla

Killer Movie Internet Movie Databasessa (englanniksi)
Gorses

Gorses'n kirkko
Gorses on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 342. Gorses'n pinta-ala on 36 km².
Aiheesta muualla

Kuvia tai muita tiedostoja aiheesta Gorses Wikimedia Commonsissa
Rahdinveto

Rahdinveto oli ennen rautatien ja junaliikenteen kehittymistä harjoitettu elinkeino, jolla tarkoitettiin hevosen vetämän tavarakuorman kuljettamista paikasta toiseen tietä pitkin. Suomen suuriruhtinaskuntaan kuuluneessa Viipurin läänissä rahdinveto oli tärkeä tulonlähde talonpojille 1800-luvun ensimmäisellä puoliskolla. Rahti kuljetettiin Viipurin läänistä Suomen varastopaikkaan Pietarissa.
Gorongosan piiri

| Gorongosan piiri Distrito de Gorongosa |
| --- | --- |
 Gorongosan piirin rajakyltti.
 Gorongosan piirin sijainti Mosambikissa.
Valtio:  Mosambik
Maakunta:  Sofala
Hallinto:  
 – hallinnollinen keskus:  Gorongosa
Pinta-ala:  7 659 km²
Väkiluku (2017):  182 226
Gorongosan piiri on Mosambikin Sofalan maakuntaan kuuluva piiri (port. distrito). Hallintokeskus on Gorongosan kaupunki. Gorongosan piirin on väkiluku oli 182 226 (VL 2017). Piiri väestö on kasvanut vahvasti edeltävän kymmenen vuoden aikana (116 912 as., VL 2007).
Piirin pinta-ala on 7 659 neliökilometriä (11,3 % maakunnasta). Gorongosan piirin naapureita ovat pohjoisessa Maringuen piiri, idässä Cheringoman ja Muanzan piirit, kaakossa Dondon piiri ja etelässä Nhamatandan piiri. Lännessä ovat Manacan maakuntaan kuuluvat Gondolan ja Macossan piirit. Gorongosan piirin itäosasta suuri osa kuuluu usean piirin alueelle levittäytyvään Gorongosan kansallispuistoon.
Maaliskuun 14.-15. päivien välisenä yönä 2019 maakuntakeskus Beiran lähellä rantautunut sykloni Idai vaurioitti ukkossateineen ja tulvineen aluetta.  Suuri osa tieyhteyksistä vaurioitui tulvien johdosta kulkukelvottomaksi. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Gorongosan piirin väestöstä noin 20 prosenttia ja asutuspaikoista (settlement) 14 prosenttia kärsi myrskyn ja siihen liittyvien tulvien seurauksista merkittävästi.
Mount Gorongosa, näkymä Gorongosan kansallispuistosta.
Gorongosan kansallispuiston portti.
Leijonat kuuluvat kansallispuiston eläimistöön.
Gorongosan valtuuston talo.
Aiheesta muualla

Gorongosa National Park (3/2019 lopulla asiaa myös sykloni Idain pelastustöistä) (englanniksi) (gorongosa.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gorongosa District
Käännös suomeksi
Rahayksikkö

Rahayksikkö on rahan mittayksikkö. Rahayksikön ja valuutan nimet ovat yleensä, mutta eivät aina yhteneviä: esimerkiksi Kiinan valuutta on nimeltään renminbi (kirjaimellisesti ”kansan raha”), mutta sen rahayksikkö on yuan.
1. tammikuuta 2002  alkaen Suomen rahayksikkö on ollut  euro. Tätä ennen se oli markka.
Vanhin tunnettu Suomessa käytetty rahayksikkö on kuusinainen, jonka arvo vastasi kuutta penninkiä.
Raheem Morris

Raheem Morris vuonna 2015.
Raheem Morris (s. 3. syyskuuta 1976 Irvington, New Jersey) on yhdysvaltalainen amerikkalaisen jalkapallon valmentaja, joka toimi NFL:n Tampa Bay Buccaneersin päävalmentajaksi vuosina 2009–2011. Tammikuussa 2024 Atlanta Falcons palkkasi Morrisin päävalmentajakseen.